MINT ปีนี้พลิกมีกำไร
ผู้บริหาร MINT มั่นใจว่า ผลประกอบการในปีนี้จะพลิกกลับมามีกำไรอย่างแน่นอน โดยจะเห็นการมีกำไรจากทั้ง 3 ธุรกิจ
ผู้บริหาร MINT มั่นใจว่า ผลประกอบการในปีนี้จะพลิกกลับมามีกำไรอย่างแน่นอน โดยจะเห็นการมีกำไรจากทั้ง 3 ธุรกิจ
2 เม.ย. 2565

คุณค่าบริษัท
หลังจากบริษัท ไมเนอร์ อินเตอร์เนชั่นแนล จำกัด (มหาชน) หรือ MINT บาดเจ็บสาหัสจากสงครามโควิด สะท้อนได้จากผลประกอบการที่ขาดทุนต่อเนื่องในช่วง 2 ปีที่ผ่านมา โดยปี 2563 ขาดทุนสุทธิ 21,407 ล้านบาท จากรายได้รวม 58,695 ล้านบาท และปี 2564 ขาดทุนสุทธิ 13,166 ล้านบาท จากรายได้รวม 76,211 ล้านบาท
แต่จากสถานการณ์โควิดที่เริ่มคลี่คลาย หลายประเทศเริ่มผ่อนคลายมาตรการการเดินทางเข้า-ออก โดยเฉพาะประเทศในยุโรปที่ผ่อนคลายมาตรการกักตัวและทยอยเปิดน่านฟ้ามากขึ้น จะเป็นปัจจัยหนุนให้ MINT กลับมาเติบโตโดดเด่นอีกครั้ง
โดยผู้บริหารมั่นใจว่า ผลประกอบการในปีนี้จะพลิกกลับมามีกำไรอย่างแน่นอน โดยจะเห็นการมีกำไรจากทั้ง 3 ธุรกิจ ไม่ว่าจะเป็นโรงแรม (ไมเนอร์ โฮเทลส์) ร้านอาหาร (ไมเนอร์  ฟู้ด) และธุรกิจจัดจำหน่ายและรับจ้างผลิตสินค้า (ไมเนอร์ ไลฟ์สไตล์) สำหรับในปีนี้วางงบลงทุนไว้ประมาณ 6,400 ล้านบาท เพื่อรองรับการขยายธุรกิจ รวมไปถึงการสร้างโรงแรมตามแผน
ขณะที่แนวโน้มผลการดำเนินงานในช่วงไตรมาส 1/2565 คาดว่าจะปรับตัวดีขึ้นจากช่วงเดียวกันของปีก่อน แม้จะเป็นช่วงของโลว์ซีซั่น โดยสถานการณ์ในรัสเซีย และยูเครน คาดว่าจะไม่ส่งผลกระทบ เนื่องจากไม่มีธุรกิจโรงแรม หรือร้านอาหารใน 2 ประเทศดังกล่าว
ด้าน บล.เมย์แบงก์ คาดการณ์ปี 2565 MINT จะมีกำไรที่ 1,600 ล้านบาท เทียบกับสมมติฐานก่อนหน้านี้คาดจะมีขาดทุน 1,200 ล้านบาท ซึ่งได้แรงหนุนจากการเติบโตที่ดีในธุรกิจโรงแรม และร้านอาหาร โดยคาดรายได้เฉลี่ยต่อห้อง (RevPar) จะเติบโต 64% และคาดยอดขายสาขาเดิม (SSSG) จะเติบโตอย่างแข็งแกร่ง 10% เมื่อเทียบกับปี 2564
สำหรับธุรกิจโรงแรมในยุโรปฟื้นตัวโดดเด่น แม้จะมีความเสี่ยงอยู่บ้าง โดยในปี 2565 คาดว่าอัตราการเข้าพักจะเพิ่มขึ้นเป็น 54%  จาก 36% ในปี 2564 และจากความต้องการที่ตึงตัวมากขึ้นหลังโควิด คาดว่าราคาห้องพักเฉลี่ยจะเพิ่มขึ้น 2% ส่งผลให้ RevPar ปรับตัวเพิ่มขึ้น 66% เมื่อเทียบกับปี 2564 พร้อมประเมินว่า RevPar จะเพิ่มขึ้นอีก 36% ในปี 2566 และ 9% ในปี 2567 เนื่องจากธุรกิจโรงแรมเข้าสู่ภาวะปกติหลังโควิดคลี่คลาย
ขณะที่ธุรกิจร้านอาหาร ยอดขายสาขาเดิมเป็นบวก หลังไม่มีล็อกดาวน์แล้ว โดยปี 2565 คาดว่าการเติบโตของยอดขายสาขาเดิมจะอยู่ที่ 10% ปรับตัวเพิ่มขึ้นจากติดลบ 5.4% ในปี 2564 โดยมีแรงหนุนจากการฟื้นตัวทั้งในประเทศไทย จีน และออสเตรเลีย ทำให้ยอดขายในธุรกิจร้านอาหารสูงกว่าช่วงก่อนโควิดถึง 3% หรือประมาณ 23,400 ล้านบาท
…
รายชื่อผู้ถือหุ้นใหญ่
รายชื่อกรรมการ